પુજ્ય શ્રી ઓધવરામજી મહારાજના બ્રહ્મલીન થયા પછી પુજ્યશ્રી વાલરામજી મહારાજે ત્યાગ, તપસ્યા અને ભજનના પ્રભાવથી શ્રી કચ્છી આશ્રમ, હરિદ્વારનો ખુબ જ વિકાસ કર્યો. આશ્રમમા નિવાસ કરતા સતો, સાધકો, સેવકો અને હિમાલયની યાત્રાએ આવતા તીર્થ્યાત્રીઓ માટે વિશાળ અન્ન્ક્ષેત્રની સ્થાપના કરી.સંસ્કૃતિની ધરોહર એવી સંસ્કૃત ભાષાના પ્રચાર અર્થે એક છાત્રાલયનુ નિર્માણ કર્યું. જેના ફળ રૂપે આજે અનેક સ્નાતકો આચાર્યપદની ઉપાધિથી સન્માનિત થઇ ઓસ્ટ્રેલિયા, નેપાલ આદી દેશોમાં તથા આપણા દેશમા ભારતીય સસ્કૃતિનો પ્રચાર કરી રહ્યા છે. શાસ્ત્રોના અધ્યયન તથા ઉપાસના હેતુ એક પુસ્તકાલય તથા એક શિવ મંદિર અને શ્રી કૃષ્ણમંદિરની સ્થાપના કરી. ભારતીય સસ્કૃતિનુ અંગ એવી આદર્શ ગૌશાળાની સ્થાપના કરી. આવાસીય વ્યવસ્થા હેતુ સંતનિવાસ તથા અતિથિનિવાસ જેવા અધતન વ્યવસ્થા ધરાવતા વિશાળ ભવનો નિર્માણ કર્યાં.